હવે જ્યારે તમારે શોપિંગ કરવા જવાનું હોય ત્યારે સૌથી પહેલા પ્લાનિંગ કરી લો કે પહેલા ક્યાં જઇશુ, શું શોપિંગ કરીશુ. પછી જેમ-જેમ વસ્તુ લેવાતી જાય તેમ-તેમ એ વસ્તુ પર ટીક કરતા જાવ. જેથી એકની એક વસ્તુ એક કરતા વધુ વાર ન લેવાય જાય. ત્યારબાદ તમારે કેટલા જોડી કપડા લઇ જવા છે 21 જોડ, 51 જોડ કે 101 જોડ એ નક્કી કરી લો. એ પ્રમાણે કેટલી સાડી લેવી, કેટલા ડ્રેસ લેવા અને કેટલા ફોર્મલ અને વેસ્ટર્ન કપડા લેવા એના ભાગ પાડી લો. હવે જેટલી સાડી લો છો એમાં દરેક સાડી ભારે ન લેવી. અમુક સાડી ભારે લેવી કે જે તમે લગ્ન પ્રસંગ કે કોઇ ફંક્શનમાં પહેરી શકો, ત્યારબાદ કેટલીક સાડી હલકી લેવી કે તમારે ક્યાંક રોજબરોજ પહેરવાની આવે તો તમે પહેરી શકો. અને અમુક સાડી પાર્ટી વેર લેવી કે જે તમે પાર્ટીમાં જાવ તો સારી લાગે જે બહુ ભારે પણ નહી અને બહુ હલકી પણ ન લાગે. ડ્રેસની ખરીદી પણ આ રીતે જ કરો અમુક ડ્રેસ ભારે અને અમુક ડ્રેસ હલકા. મોટા ભાગે બહાર જાવ ત્યારે વધુ પડતા ડ્રેસ પહેરવાના જ આવતા હોય છે એટલે જો ડ્રેસ વધુ લેશો તો સારુ રહેશે. સાડી અને ડ્રેસની ખરીદી એ રીતે કરો કે એ ક્યારેય આઉટ ઓફ ફેશન ન થાય. અને ઘરમાં પહરેવા તો તમે કુર્તી લઇ શકો છો જે તમને પહેરવામાં પણ હલકી લાગશે. પણ એક વાતનું ખાસ ધ્યાન રાખવુ કે દરેક સાડીના બ્લાઉઝ એક સાથે ન સીવડાવવા. કારણ કે લગ્ન બાદ શરીર થોડુ પણ વધશે કે ઘટશે તો એ બ્લાઉઝ નહી થઇ રહે. ટ્રેડિશનલ કપડાની ખરીદી બાદ વેસ્ટર્ન કપડા જેવા કે જીન્સ, ટોપ, શોર્ટસની ખરીદી કરવી. એક કે બે બ્લેક અને બ્લ્યુ કલરમાં જીન્સ લઇ એની પર મેચીંગ થાય એવા પાંચ-છ ટોપ લઇ લેવા.